Բարթ Սվինգս

**Բարթ Սվինգս** (*Bart Swings.* ), բելգիացի չմշկավազորդ և անվաչմշկորդ։ Օլիմպիական խաղերի և աշխարհի առաջնության չեմպիոն, Եվրոպայի կրկնակի, Բելգիայի տասնակի չեմպիոն և բազմակի մրցանակակիր։   2022 թվականի բձմեռային օլիմպիական խաղերում ոսկե մեդալ է նվաճել չմշկավազքի զանգվածային մեկնարկով մրցումներում, որը Բելգիայի առաջին օլիմպիական ոսկե մեդալն էր 74 տարվա մեջ։  Նա նաև առաջին բելգիացի մարզիկն է, ով երբևէ երկու մեդալ է նվաճել ձմեռային օլիմպիական խաղերում։  2023 թվականին Սվինգսն արժանացել է *Մարզական վաստակի համար* Բելգիայի ազգային մրցանակին, որը  մարզիկին կամ թիմին շնորհվող բարձրագույն մրցանակն է Բելգիայում։

## Կարիերա
Չմշկավազքի աշխարհի առաջնություններում Բերթն իր նորամուտը նշել է 2011 թվականին գերմանական Ինցել քաղաքում, որտեղ 5000 մետր մրցատարածությունում   զբաղեցրել է 17-րդ հորիզոնականը։
2012-ին Մոսկվայում անցկացված դահուկավազքի աշխարհի առաջնությունում գրավել է 9-րդ տեղը՝ 500 մ մրցատարածությունում սահմանելով անձնական, 1500 մ մրցատարածությունում՝ ազգային ռեկորդ։

2013 թվականին Համարում անցկացված  աշխարհի առաջնությունում զբաղեցրել է 3-րդ հորիզոնականը ընդհանուր հաշվարկում և արժանացել բրոնզե մեդալի։

2018-ին Փհենչհանում կայացած ձմեռային օլիմպիական խաղերում արծաթե մեդալ է նվաճել օլիմպիադաներում առաջին անգամ անցկացված զանգվածային մեկնարկի մրցումներում։ Չորս տարի անց այդ նույն մրցաձևում  նվաճել է ոսկե մեդալ։ Դա Բելգիայի երկրորդ ոսկե մեդալն էր ձմեռային օլիմպիական խաղերի պատմության մեջ և առաջինը, որ նվաճվել էր տղամարդկանց անհատական մրցումներում։

2019 թվականին չմշկավազքի դասական բազմամարտի աշխարհի անհատական առաջնությունում Սվինգսը առաջատարն էր տղամարդկանց զանգվածային մեկնարկի մրցումներում, սակայն վերջին շրջանում վայր ընկավ և ձեռքից բաց թողեց մեդալ շահելու հնարավորությունը։ Դա նրան հաջողվեց միայն երկու տարի անց. այդ նույն մրցաձևում և աշխարհի այդ նույն  կարգի առաջնությունում արժանացավ բրոնզե մեդալի, որը նրա առաջին պարգևն էր աշխարհի առաջնություններում։

2022 թվականի բեռլինյան մարաթոնում նա եզրագիծը հատեց 56:45 րոպեում և սահմանեց նոր ռեկորդ։ Միաժամանակ նա ապահովեց իր ութերորդ հաղթանակը անվաչմշկավազքի BMW BERLIN-MARATON մրցաշարում։

Համաշխարհային խաղերում Սվինգսը նվաճեց յոթ մեդալ, որոնցից չորսը՝ ոսկե։ Նա երկու ոսկի, մեկ արծաթ և մեկ բրոնզ է նվաճել Կոլումբիայի Կալի քաղաքում 2013-ին  կայացած համաշխարհային խաղերում և երկու ոսկի և մեկ արծաթ՝ 2017-ին Լեհաստանի Վրոցլավ քաղաքում անցկացված համաշխարհային խաղերում։

Սվինգսն սովորել է Լյովենի կաթոլիկ համալսարանում, ստացել ճարտարագետի որակավորում։

Նրա եղբայրը՝ Մաարտեն Սվինգսը, նույնպես մասնակցում է չմշկավազքի և անվաչմշկավզքի մրցումների, այդ թվում՝ նաև աշխարհի առաջնությունների, վարկանիշային միավորներ է վաստակում և որակավորվում աշխարհի գավաթի՝ ISU Speed Skating World Cup-ի խաղարկություններին մասնակցելու իրավունք նվաճելու   համար։

## Միջազգային նվաճումներ

2015 թվականի նոյեմբերի 23-ի դրությամբ նրա ամենաբարձր ցուցանիշը բոլոր ժամանակների վարկանիշային աղյուսակում՝ Adelskalender- ում 11-րդն է։

## Ծանոթագրություններ

## Արտաքին հղումներ
* https://www.the-sports.org/bart-swings-speed-skating-spf157020.html - Статистика на сайте the-sports.org
* http://www.isu.html.infostradasports.com/cache/TheASP.asp@PageID%3D103037&SportID%3D103&Personid%3D730582&TaalCode%3D2&StyleID%3D0&Cache%3D2.html?554790 Профиль на сайте Международного союза конькобежцев (ISU)
* https://www.eurosport.com/speed-skating/bart-swings_prs267408/person.shtml — профиль на сайте eurosport.com
* https://live.isuresults.eu/profiles/692 — профиль на сайте live.isuresults.eu
* https://www.schaatsstatistieken.nl/index.php?file=schaatser&code=1991021201 — Результаты на сайте schaatsstatistieken.nl

Կատեգորիա:Ապրող անձինք
Կատեգորիա:1991 ծնունդներ
Կատեգորիա:Լյուվեն քաղաքում ծնվածներ
Կատեգորիա:Չմշկորդներ
Կատեգորիա:Օլիմպիական չեմպիոններ
Կատեգորիա:Օլիմպիական մեդալակիրներ